ועדת החינוך, התרבות והספורט, כנסת 17, פרוטוקול מספר 404, 2008-03-25 09:30

מיכאל מלכיאור: בוקר טוב.

מיכאל מלכיאור: אני פותח את ישיבת ועדת החינוך התרבות והספורט.

מיכאל מלכיאור: על סדר היום: הצעה לסדר היום – סכנת סגירת המתנ"סים בסוף החודש.

מיכאל מלכיאור: אני מצטער לומר שקרתה לנו תקלה.

מיכאל מלכיאור: הזימון לישיבה הזאת יצא בזמן לכל הגורמים.

מיכאל מלכיאור: משרד הפנים טוען שהיתה להם בעיה עם הפקסים שלהם וכשהתקשרנו אליהם היום כדי לשאול מי מגיע היום לישיבה הם אמרו שהם לא קיבלו את ההזמנה.

מיכאל מלכיאור: כמובן שאנחנו לא חושדים בכשרים וגם לא במשרד הפנים.

מיכאל מלכיאור: אני לא יודע איך הם עובדים.

מיכאל מלכיאור: העובדה שהפקס שלהם לא עובד תמוהה בעיניי.

מיכאל מלכיאור: אני לא מבטל את הישיבה כי בכל זאת הגיעו לכאן אורחים מרחוק ומקרוב ואני חושב שראוי שנדון.

מיכאל מלכיאור: מצד שני, קשה לקבל החלטה ללא נוכחות נציגי משרד הפנים.

מיכאל מלכיאור: הנושא בסמכות משרד הפנים וגם שר הפנים הוא זה שייצר את כל המהומה.

מיכאל מלכיאור: אני לא יודע בדיוק איך לעשות את זה, אבל נעשה כמיטב יכולתנו.

מיכאל מלכיאור: שרת החינוך כתבה לי אתמול בנושא.

מיכאל מלכיאור: אני עדיין לא יודע מה כתוב בו אבל במשך הישיבה אוכל לקרוא אותו.

גדעון סער: היא לא תומכת במהלך של שר הפנים.

מיכאל מלכיאור: לא צריך לבזבז פה זמן ולדבר בשבח המתנ"סים וחברת המתנ"סים.

מיכאל מלכיאור: זה החלק היסודי והמרכזי של קיום קהילה בישראל, של פעילות עם נוער, צעירים וגם עם שאר האוכלוסיות.

מיכאל מלכיאור: זה המרכיב הבסיסי של כל התפיסה הקהילתית שיש לנו במדינת ישראל.

מיכאל מלכיאור: יש מסע כבר במשך השנים, שלצערי גם משרד החינוך שותף לו, של כרסום הולך ומתמיד, בצורה די בולטת, בתקציבים של החברה למתנ"סים.

מיכאל מלכיאור: אבל, זה לא הנושא היום.

מיכאל מלכיאור: יש כרסום מאוד מאוד גדול שגורם לכך שהפונקציה האדירה של חברת המתנ"סים כבר לא פועלת כמו שהיתה צריכה לפעול.

מיכאל מלכיאור: עד עכשיו טיפלו בזה רק הכלכלנים והם רק הרסו.

מיכאל מלכיאור: אני לא מבין איך בשנות השישים והשבעים, כשהמדינה היתה במצב כלכלי הרבה יותר קשה, היה כסף לפעילות הזאת ועכשיו, כשאנחנו בכל זאת נמצאים במקום אחר לגמרי מבחינה כלכלית, דווקא עכשיו אנחנו ממש הורגים את התקציבים לחברת המתנ"סים.

מיכאל מלכיאור: אמנם זה לא הנושא אבל זה נמצא ברקע.

מיכאל מלכיאור: אחרי שהכלכלנים ואנשי האוצר גמרו לטפל במתנ"סים ולכרסם בהם, התחילו המשפטנים לטפל בהם.

מיכאל מלכיאור: יש לי תחושה שמה שהכלכלנים לא הצליחו לקלקל המשפטנים אולי יצליחו לעשות.

מיכאל מלכיאור: אנחנו, ככנסת ישראל,לא יכולים להרשות לעצמנו, לתת לדבר הזה לקרות.

מיכאל מלכיאור: לכן הישיבה הבהולה הזאת.

מיכאל מלכיאור: אני מוכרח להודות שהייתי מודע לעניין הזה רק לפני כמה ימים ולכן קבענו את ישיבת החרום להיום.

מיכאל מלכיאור: שוב, אני מצטער שבנושא כל כך מרכזי אנחנו דנים בלי החתן או בלי הכלה, כלומר, בלי משרד הפנים.

מיכאל מלכיאור: אני מניח שהנוכחים יודעים מה המצב ומה קרה.

מיכאל מלכיאור: זה התחיל עם איזה סעיף בתוך דוח מבקר המדינה.

גדעון סער: הכל התחיל בגלל הבקשה לדיון מהיר.

מיכאל מלכיאור: אז נלך לפי הסדר.

מיכאל מלכיאור: מרינה סולודקין, אליהו גבאי, גדעון סער ואחר כך אבישי ברוורמן.

מרינה סולודקין: הצטרפתי לפניה של קבוצת חברי כנסת בנושא זה מכיוון שבארץ בנו את המפעל המפואר של מתנ"סים.

מרינה סולודקין: עכשיו אנחנו רואים, בגלל הרבה סיבות, גם רפורמות לא מובנות ולא ברורות וגם בגלל הכוונה לחסוך, שמקצצים גם בפעילות של המתנ"סים וסוגרים את המתנ"סים.

מרינה סולודקין: לכן חשבתי שוועדת החינוך חייבת לדון בנושא.

מרינה סולודקין: היא חייבת לשמוע לאיזה רפורמות מתכוונים במשרד הפנים ואולי לחשוב פעמיים לפני שהורסים מפעל של המדינה.

מרינה סולודקין: תודה.

אליהו גבאי: הייתי רוצה לשמוע קודם מה התכנית של השר כדי שנוכל להתייחס אליה.

מיכאל מלכיאור: היה דוח מבקר המדינה משנת 2006.

מיכאל מלכיאור: בתוך הדוח הזה אמר מבקר המדינה שלא ראוי להעביר כסף עירוני לגופים פרטיים כתקצוב.

מיכאל מלכיאור: אם רוצים לתת תקצוב, זה חייב להיות לחברות עירוניות ולא לגופים פרטיים.

מיכאל מלכיאור: הם יכולים לקבל תמיכה אבל לא תקצוב.

מיכאל מלכיאור: מאחר ואנחנו יודעים, גם מהמדינה וגם מהרשויות המקומיות, מה זה אומר להיות תלוי בתמיכות, אז זה לא דבר טוב.

מיכאל מלכיאור: לכן, כנראה בלי כוונה, מבקר המדינה כלל בתוך כל הדבר הזה גם את חברת המתנ"סים.

מיכאל מלכיאור: לכן מציע שר הפנים להפוך את כל המתנ"סים לתאגידים עירוניים.

מיכאל מלכיאור: כך הם יכולים לקבל הקצבות אבל לא תמיכות.

מיכאל מלכיאור: הבעיה היא.

מיכאל מלכיאור: לב ונשמת המתנ"סים הוא הפן הקהילתי.

מיכאל מלכיאור: אמנם הם עובדים יחד עם ראש הרשות ומשרתים גם דברים מרכזיים בחיים החברתיים והחינוכיים של הרשות, אבל הם עדיין גוף קהילתי, יוזמה של החברה האזרחית במיטבה.

מיכאל מלכיאור: זה עובד וזה מצליח.

מיכאל מלכיאור: הבעיה היא שאנחנו תמיד הורגים דברים שמצליחים.

מיכאל מלכיאור: אני מבין ששר הפנים כבר קבע שמה-1 באפריל זה יהיה כך בכל מקום ומקום.

מיכאל מלכיאור: חבר הכנסת גבאי, זה מתאר פחות או יותר את הדברים.

מיכאל מלכיאור: חבר הכנסת גדעון סער, בבקשה.

גדעון סער: אני רוצה לתאר בתמצית את השתלשלות הדברים שהביאה למצב הנוכחי שבו הסכנה היא סכנה כפולה, דהיינו, או סגירה, או הפיכה לחברות עירוניות.

גדעון סער: המשמעות היא שינוי מוחלט באופי של המתנ"סים ובמעורבות האזרחית והקהילתית, כפי שאנחנו מכירים אותה עד היום.

גדעון סער: שר הפנים שלח חוזר מנכ"ל לראשי הרשויות, כי תמיד התקציב למתנ"סים היה על ידי הרשויות המקומיות, מה שנקרא תקצוב ישיר ולא בנוהל תמיכות.

גדעון סער: בעקבות דוח מבקר המדינה הנושא הזה שורבב, כאשר קבע שר הפנים שהתקציב יכול להיות מועבר רק באמצעות תאגיד עירוני ואם לא אז רק בנוהל תמיכות.

גדעון סער: למיטב ידיעתי, מבקר המדינה לא התייחס למתנ"סים בדוח שלו.

גדעון סער: מסתבר גם, אדוני היושב ראש, שיש לנושא הזה פיתרון פשוט, שמשפטני משרד הפנים הגיעו אליו בתיקון מאוד לא מסובך לתקנות העיריות (מכרזים).

גדעון סער: אבל, משום מה, השר לא משתמש בזה.

גדעון סער: אינני יודע מה הסיבה שהוא לא משתמש בזה.

גדעון סער: יכול להיות שיש כאן רצון להעניק דבר מסוים כתשורה לראשי הערים.

גדעון סער: אני מעלה את זה כהשערה כי, כפי שאמרת, אין כאן נציגות של משרד הפנים.

גדעון סער: כאמור, הסכנה היא סכנה מאוד גדולה.

גדעון סער: בסופו של דבר זה עלול להביא לחיסול המתנ"סים.

גדעון סער: אני רואה בעניין הזה אחד הנושאים החברתיים החשובים ביותר.

גדעון סער: אין לנו לוח זמנים מאוד ארוך מבחינת הכנס הזה וגם אין לנו לוח זמנים מאוד ארוך מבחינת המהות של העניין, דהיינו, שתוך שבוע הדבר הזה אמור להיחתך.

גדעון סער: נרתמתי לעניין בעקבות פניה של נתן פרטוק מחצור הגלילית וחברים אחרים שנפגשו איתי.

גדעון סער: אני מציע שבמהלך הדיון נחשוב איך ליצור מנופי לחץ.

גדעון סער: ציינת את מכתבה של שרת החינוך.

גדעון סער: שוחחתי אתמול עם שרת החינוך והיא מתנגדת באופן החריף ביותר למהלך של שר הפנים.

גדעון סער: צריך לראות איך אנחנו יכולים לערב כמה שיותר גורמים כדי שזה לא יהפוך להיות רק נושא של שר הפנים.

גדעון סער: צריך להשכיל להרחיב את החזית ולהעלות את זה גם על שולחן הממשלה.

גדעון סער: אולי להעלות את הנושא בהצעות אי אמון, או ליצור כל מיני מנופי לחץ, שאנחנו יכולים לחשוב עליהם, במסגרת הזמן המצומצם שעומד לרשותנו.

גדעון סער: הסכנה היא גדולה מאוד.

גדעון סער: אנחנו יודעים שכשבמדינה הזאת נקבעות עובדות, קשה להחזיר את הגלגל אחורה.

גדעון סער: יושב פה כוח פעולה מאוד גדול ורציני של המתנ"סים וניתן לשתף איתם פעולה.

גדעון סער: לכן, מעבר לחומרה שאנחנו רואים במהלך אני מציע להתייחס להיבטים מעשיים, איך אנחנו יכולים לשנות את רוע הגזרה?

מיכאל מלכיאור: אגב, אני מסכים לכל היבט מעשי, מלבד הנושא של אי אמון.

גדעון סער: בסדר, אם אפשר ששרים ממפלגת העבודה יעלו את זה בישיבת הממשלה, אני מוותר על אי האמון.

גדעון סער: אני באמת רוצה לפתור את העניין.

אבישי ברוורמן: אני לא אאריך בדברים.

אבישי ברוורמן: לעיתים לא חשוב מה אומרים כי לא תמיד קול המון כקול שדי.

אבישי ברוורמן: הרבה מאוד מהאנשים שיושבים פה אלה אנשים שאני מכיר מפעילות של שנים.

אבישי ברוורמן: ממשלות ישראל לדורותיהן לא השכילו לטפל בנושא החברתי ולכן גם המתנ"סים נכנסו לאותו מקום.

אבישי ברוורמן: כאשר אתה שומע מאנשים אמינים, מכל המפלגות - וזה לא עניין מפלגתי אלא עניין מקצועי, שמשמעות ההחלטה המהירה של שר הפנים, שיש לה מתנגדים מקרב שרי הממשלה, תביא לקריסת המתנ"סים, הדבר הזה אסור שיעבור.

אבישי ברוורמן: האנשים שיושבים כאן עובדים בזה שנים, הם מכירים את הנושא.

אבישי ברוורמן: הרעיון היא שאנשים רציניים שרוצים להיות מעורבים בפעילות חברתית, לא חייבים בהכרח להיות פרופסורים, גם לא אנשים של בי.

אבישי ברוורמן: איי.

אבישי ברוורמן: אפילו ידידי אבי ערמוני יסכים שהם יכולים להיות אנשים ללא השכלה ובי.

אבישי ברוורמן: איי אבל הם הוכיחו את עצמם במסירות החברתית.

אבישי ברוורמן: לא התואר הוא שקובע בדברים האלה.

אבישי ברוורמן: יש לי כבוד גדול לשר מאיר שטרית ואנחנו בידידות.

אבישי ברוורמן: גם בנושא הרשויות המקומיות הוא רץ יותר מידי מהר ושולף מהר מידי.

אבישי ברוורמן: אני מעריך אותו ומכבד אותו, אבל אני אומר: מאיר, אם תפגוש את האנשים האלה, תבין שבסופו של דבר המהלך הזה יפגע בתשתית החברתית.

אבישי ברוורמן: האם כשהאנשים האלה יהיו בחוץ ולא יהיו מתנ"סים, הממשלה תוסיף תקציבים?

אבישי ברוורמן: הרי כבר שמענו שבאמריקה יש שפעת.

אבישי ברוורמן: אם באמריקה יש שפעת פה תהיה נזלת מאוד מאוד קשה.

אבישי ברוורמן: לכן הבקשה שלי היא לשמוע את האנשים.

אבישי ברוורמן: אני אצטרף לכל מהלך.

אבישי ברוורמן: כמובן לא להצעת אי אמון כי גדעון סער ואני נתאם ביחד מתי שנרצה שתהיה הממשלה הבאה.

אבישי ברוורמן: אני חושב שקדימה וכל חברי סיעת העבודה יהיו אחרי בנושא הזה.

אבישי ברוורמן: אני פונה לשר מאיר שטרית: מאיר, אתה אדם חכם, אל תשלוף עוד פעם ותירה כי התוצאה תהיה הרסנית למתנ"סים.

אבישי ברוורמן: תודה רבה.

אבישי ברוורמן: אני אצטרך לצאת אולם אחזור עוד מעט.

אבישי ברוורמן: הייתי רוצה שישמעו את האנשים שהגיעו לכאן כי הם אלה שעושים את העבודה ואני מתפלל שהם ימשיכו לעשות אותה גם בעתיד.

אליהו גבאי: כמובן שיש לי את מלוא ההערכה למתנ"סים.

אליהו גבאי: בעבר, בעקבות עיסוקי בחינוך הייתי משתף איתם פעולה פוריה.

אליהו גבאי: הם עשו עבודה נפלאה בנושא שיקום השכונות.

אליהו גבאי: הם הביאו את הציבור להיות מעורב בקבלת החלטות לטובת השכונה והפיתוח.

אליהו גבאי: הם גם היו מעורים כלחץ ציבורי על העיריות כאשר הן לא טיפלו כיאות בשכונה.

אליהו גבאי: הם היו הגורם המגשר והמקשר כאשר יש קונפליקטים עם השכונות, קונפליקטים בין דתיים וחילוניים וכדומה.

אליהו גבאי: כל הפרויקטים החינוכיים שהם הפעילו היו מבורכים.

אליהו גבאי: כמי ששיך לאופוזיציה הכי קל לי לתקוף את הקואליציה.

אליהו גבאי: בואו נאמר את האמת, לא בכל דבר שנעשה צריך לצאת נגד.

אליהו גבאי: היינו צריכים לשמוע בדיוק איזה מבנה הוא רוצה להציע.

אליהו גבאי: אין זה אומר שאם זה ילך לעיריה זה ישמש כמאגר של מינויים.

אליהו גבאי: גם כך, לפעמים אנשים שנמצאים במתנסים נעשים מינוי של זה או אחר.

גדעון סער: למה להחליף אם זה עובד טוב?

אליהו גבאי: אני רוצה להביא בפניכם ביטוי אומלל שאותו אומר מר צביקה שטרניחובסקי: "עכשיו נצטרך לחפש בפינצטה בשוק מחנה יהודה?

אליהו גבאי: למשל, בעלי תואר ראשון"?

אליהו גבאי: כך כתוב בפרוטוקול שקיבלנו.

אבישי ברוורמן: יש כאלה שמחפשים גם בשוק הכרמל.

אליהו גבאי: סליחה, אני לא חושב שבשוק מחנה יש אנשים פחות איכותיים.

אבישי ברוורמן: לא, היא הנותנת, שלא כולם פרופסורים.

אליהו גבאי: אל תסביר לי מה שכתוב פה.

אליהו גבאי: אבישי ברוורמן, אני קורא ציטוט של מר צביקה שטרניחובסקי.

מיכאל מלכיאור: זה בדיוק הפוך.

מיכאל מלכיאור: אני חושב שיש לך אי הבנה.

מיכאל מלכיאור: הם כתבו ההפיך.

מיכאל מלכיאור: היום המבנה הוא שאפשר להביא מכל מגזרי הקהילה.

אליהו גבאי: אני מכיר את המבנה והייתי במבנה הזה.

מיכאל מלכיאור: תקשיב רגע, זה להיפך.

מיכאל מלכיאור: ההצעה הזאת באה להגיד שאנשי מחנה יהודה לא יוכלו להיות.

מיכאל מלכיאור: זה ההיפך ממה שציטטת.

מיכאל מלכיאור: הכוונה של ההצעה הזאת היא שיהיו מינויים רק לפי דרגות אקדמאיות.

מיכאל מלכיאור: אנשי הקהילה, שהיו עד עכשיו הלב – נכון שגם עד עכשיו זה לא היה מושלם והיו מינויים, אבל עכשיו כולם יהיו מינויים.

מיכאל מלכיאור: לפי ההצעה החדשה, אנשי השטח לא יוכלו להיות.

אליהו גבאי: אני חושב שאנחנו צריכים לשמוע את ההצעה של השר.

אליהו גבאי: לא כדאי לדחות אותה על הסף.

אליהו גבאי: יש היום מתנ"סים שאין להם תקציב.

אליהו גבאי: ישנם מתנ"סים שהם במצב כספי קשה.

אליהו גבאי: השאלה האם זה בא להוסיף משאבים או לצמצם.

מרינה סולודקין: אני חושבת שצריך להזמין את שר הפנים.

אליהו גבאי: אני מעריך מכיר ומוקיר את עבודת הקודש שנעשית במתנ"סים.

אליהו גבאי: לצערי ישנם מתנ"סים שנמצאים במצוקה כלכלית והעיריות צריכות לעזור להם ולתקציב אותן כמו שצריך.

אליהו גבאי: אבל, אם צריך לשנות את המבנה המשפטי או המבנה התחוקתי, בלי לפגוע בפעילותם ולהוסיף להם תקציבים, אז יש למצוא דרך.

אליהו גבאי: ישנם מתנ"סים שצריך לעזור להם.

מיכאל מלכיאור: דובר פה על המבנה המשפטי.

מיכאל מלכיאור: לא דובר פה על התמיכה.

מיכאל מלכיאור: בעצם רוצים להפוך את המתנ"ס למחלקה בתוך העיריה.

מיכאל מלכיאור: זאת חברה עירונית שהעיריה תשלוט בה לגמרי בלי שום איזונים.

מיכאל מלכיאור: גם היום יש שליטה גדולה אבל אז זה יהיה בלי איזונים.

מיכאל מלכיאור: בשלב הבא ייקחו את התקציב העלוב שעוד נשאר בידי המתנ"סים, יתנו חצי מיליון לכל עיריה ובזה נגמר הסיפור.

מיכאל מלכיאור: אנחנו הורגים את הלב של הדברים שאתה רוצה ושאנחנו מכירים פה במשך עשרות שנים.

אליהו גבאי: מן הראוי ששרת החינוך תביע את דעתה.

גדעון סער: היא מתנגדת.

אליהו גבאי: אנחנו צריכים את נציג משרד הפנים.

מיכאל מלכיאור: אני רוצה לשמוע את אבי ערמוני, שהוא יושב ראש הדירקטוריון של חברת המתנ"סים.

מיכאל מלכיאור: אני רוצה לשמוע ממך האם יש לכם הצעה למבנה משפטי ומה המגעים שלכם עם מבקר המדינה?

מיכאל מלכיאור: האם יש לכם מבנה משפטי שאנחנו ככנסת יכולים להציע לממשלה?

משה גפני: אני חושב שהשר צריך להביא את זה לכנסת.

מיכאל מלכיאור: גדעון יתקן אותי, אבל, לצערי, אם אנחנו לא נפעל שר הפנים יכול להעביר את זה כהחלטה בלי שום פיקוח של הכנסת.

גדעון סער: הוא כבר הוציא חוזר שמונע תקציב.

מיכאל מלכיאור: אין צורך בהחלטת ממשלה או בהחלטת כנסת.

מיכאל מלכיאור: האמצעים העומדים לרשותנו ידועים לך היטב.

אבינועם ערמוני: אני חושב שהדרך שחבר הכנסת גדעון סער הציג את הנושא היא בדיוק דברנו.

אבינועם ערמוני: אני מודה לו על ההצגה הנכונה של המצב.

אבינועם ערמוני: לב הדיון הוא טיבה של החברה האזרחית בישראל.

אבינועם ערמוני: יש ארגון אחד שמעל שני מיליון אנשים פוקדים את שעריו, מרגישים שהם חלק מקהילה, מרגישים שיש להם מה לומר, הם שותפים לניהול הדבר הזה.

אבינועם ערמוני: מעולם לא בא איש, כולל מבקר המדינה, בטענות על ניהולם של המתנ"סים.

אבינועם ערמוני: להיפך, אלה מכם שיטרחו לבוא לירוחם וישוחחו עם עמרם מצנע ועם מנהל המתנ"ס שם, יבינו שהמתנ"ס הוא המקום הטוב, הלגיטימי הבלתי מפלגתי שמאפשר לאנשים להיות מעורבים בקהילה שלהם.

אבינועם ערמוני: אני רק רואה בזה טוב.

אבינועם ערמוני: לכן ראוי בעיניי להתחיל את הדיון בוועדה הזאת כי אנחנו עוסקים בערכים של החברה הזאת.

אבינועם ערמוני: ברשותך, לא התחלתי עם הפיתרון המשפטי אותו אסביר בעוד דקה.

אבינועם ערמוני: יש לזה אספקט אידיאולוגי מובהק ואנחנו נפגע בו אם נהפוך את המתנ"סים, כמוצע על ידי משרד הפנים, או כמוחלט על משרד הפנים.

אבינועם ערמוני: אנחנו נהפוך את המתנסים העירוניים לישויות שהן כפופות לחלוטין לשלטון המקומי, לראש העיר.

אבינועם ערמוני: מר גבאי, ההגדרה של מי רשאי להיות חבר בדירקטוריון של מתנ"ס, זה מי שיש לו השכלה אקדמית, משפטים, מנהל עסקים וכדומה או 5 שנות ניסיון בארגון עסקי דומה.

אבינועם ערמוני: משמעות הדבר היא שהפעיל השכונתי, שחשוב לי ולך, ירגיש שהוא יכול להשפיע, יהיה מנוע להגיע למקום הזה.

אליהו גבאי: אם יכתבו שיהיו נציגים גם של העיריה, משרד החינוך ונציגי תושבים, אז אתה נותן את התשובה.

אבינועם ערמוני: נכון לרגע זה, החוזר של משרד הפנים - - -

אליהו גבאי: אתה יכול להתאים לפי הדרישות.

אבינועם ערמוני: בוא לא נתווכח, תאמין לי שאני בקיא בחומר.

אבינועם ערמוני: נכון לרגע זה, אין את מה שאתה מציע.

אליהו גבאי: לכן חשוב שיהיה כאן משרד הפנים שיסביר לנו.

מיכאל מלכיאור: חבר הכנסת גבאי, הבנו את זה גם בפעם הקודמת.

מיכאל מלכיאור: אני מבקש שאף אחד לא ימשיך להגיד את זה בהמשך הדיון כי הם הוזמנו והם לא באו.

מיכאל מלכיאור: אני לא יכול לתקן את זה.

מיכאל מלכיאור: אני מניח שהם לא הגיעו בשוגג, אבל זה מה שהיה.

אבינועם ערמוני: האלמנט הראשון הוא האידיאולוגי ואני חושב שאי אפשר לזלזל בו.

אבינועם ערמוני: האלמנט השני:

אבינועם ערמוני: אנחנו סבורים שהאיזונים החברתיים בתוך הנהלת המתנ"ס יפגעו באופן דרמטי אם הוא יהפוך להיות לגוף - - -

מיכאל מלכיאור: אבי, את כל הדברים האלה כבר אמרתי.

אבי ערמוני: אני אומר את זה יותר יפה.

מיכאל מלכיאור: יכול להיות שאתה אומר את זה יותר יפה, אבל פה זאת עדיין ועדה שלי ולא שלך.

מיכאל מלכיאור: אני מבקש ממך, אם אתה רוצה להיות מעשי ולקבל תוצאות, אז בבקשה.

מיכאל מלכיאור: אם אתה רוצה להרצות, אז אני אתן לך במה להרצות.

מיכאל מלכיאור: אנחנו רוצים להגיע לפיתרונות.

אבינועם ערמוני: אני מקבל.

אבינועם ערמוני: אני מתנצל על האמירה שכמובן נאמר בבדיחות.

אבינועם ערמוני: ברשותך, אני אוסיף רק עוד מילה אחת ואז אומר את ההצעה.

אבינועם ערמוני: יש עוד אלמנט נוסף שלא הושמע בדיון והוא האלמנט הכלכלי.

אבינועם ערמוני: העצמאות המשפטית של המתנ"סים מאפשרת להם לקבל תרומות מגורמים בחו"ל, שאינם רשאים לתת כספי תרומות למדינה או לרשויות של מדינה, מכוח תקנות.

אבינועם ערמוני: בארצות הברית מדובר בתקנה 5013C.

אבינועם ערמוני: מעל 45 מיליון שקל בתקציב שנה שעברה ניתנו בתרומות כאלה.

אבינועם ערמוני: אני מודיע לכם שיש סכנה גם בעניין הזה.

אבינועם ערמוני: הצגנו בפני משרד הפנים 7 חלופות.

מיכאל מלכיאור: אתה בטוח שבארצות הברית לא יוכלו לתת תרומות פטורות ממס לתאגיד עירוני?

מיכאל מלכיאור: אני שואל האם אתה יודע?

מיכאל מלכיאור: אל תגידו דברים לא בדוקים, אם בדקתם אז בסדר.

אבינועם ערמוני: חד משמעית.

30700: זה לא רק עניין משפטי, זה גם עניין ציבורי.

30700: גם מבחינה ציבורית זה לא בסדר.

מיכאל מלכיאור: אני אומר שאם בדקתם את זה, זה נתון חשוב מאוד.

דניאל פלד: במלחמת לבנון השניה, כשמדינת ישראל נזקקה להמון תרומות לאזור הצפון, המתנ"סים היו הכתובת הישירה להעברת התרומות האלה.

דניאל פלד: אלמלא המתנ"סים האלה היינו בבעיה.

דניאל פלד: חד משמעית, אין אפשרות להעביר ולכן המתנ"סים הסוכנותיים הוקמו במפורש כדי לתת פיתרון לעניין הזה.

30700: בגיוס משאבים לחו"ל, יודעים שלא רוצים לתת לממסד.

אבישי ברוורמן: אף אחד לא ייתן תרומה לממסד פוליטי.

אבינועם ערמוני: אגב, אחרי שנציגי הג'וינט, שמהם קיבלנו בשנה שעברה 14.8 שקל, ראו אתמול את הכתבה בעיתון הודיעו לי שאם זה יהיה המצב זה ייפסק מיידית.

אבינועם ערמוני: מעבר ל-45 מיליון שקל יש גיוס כספים ישיר על ידי המתנ"סים.

מיכאל מלכיאור: זאת נקודה חשובה מאוד.

משה גפני: חבל שאתם לא אומרים שעל פי הצעת שר הפנים, רוב הסקטור החרדי יוצא מהמתנ"סים.

דניאל פלד: זה רוב הסקטור הדתי, רוב הסקטור החילוני ורוב הסקטור הערבי, זה כל הסקטורים.

אבינועם ערמוני: כשהתייחסתי לחברה אזרחית התייחסתי לכל החברה.

אבינועם ערמוני: לשבחו של שר הפנים אפשר לומר שכשהעלינו את הנושא הוא הסכים להאריך תקופת מעבר כדי לאפשר לנו לבחון יחד חלופות.

אבינועם ערמוני: נכון לרגע זה אנחנו נמצאים בתקופת השהייה של ביצוע התקנה הזאת כי שר הפנים הסכים לתת לנו ארכה.

אבינועם ערמוני: לצערי הארכה מסתיימת עוד 10 ימים ו-7 חלופות ששמנו על השולחן לדיון עם אנשי משרד הפנים, עדיין לא נמצא פיתרון.

אבינועם ערמוני: לעניות דעתנו הפיתרון מצוי בסמכותו המלאה של שר הפנים שבהינף קולמוס יכול לעשות תיקונים קלים בפקודת העיריות.

אבינועם ערמוני: אין כאן פטור מחובת מכרז כללית, יש כאן התייחסות ספציפית לעבודתן של רשויות מקומיות מול המתנ"סים בעירן.

אבינועם ערמוני: נכון לעכשיו, משרד הפנים לא הפנים את העניין הזה.

אבישי ברוורמן: הוא ישב איתכם?

אבינועם ערמוני: הוא ישב איתנו והישיבה הסתיימה בלי תוצאות.

אבינועם ערמוני: אנחנו מבקשים מכם לסייע לנו.

אבינועם ערמוני: קוצר הזמן הוא כזה שפיתרון של חקיקה לא יעזור.

אבינועם ערמוני: הפיתרון הנדרש האמיתי הוא לקבל עוד ארכה ברוח טובה, מתוך הבנה של משרד הפנים, מפיכם, של החשיבות הגדולה של שמירתה של חברה אזרחית מיוצגת במתנ"סים.

אבינועם ערמוני: אנחנו טוענים, ואנחנו מסוגלים להוכיח, שהפיתרון שאנחנו מציעים הוא פיתרון שיענה על שקיפות, על הקצבות, על עבודה בניקיון כפיים ובטוהר מידות.

אבישי ברוורמן: בעצם אתה מציע פניה של רצון טוב לשר.

אבישי ברוורמן: זה מספיק?

מיכאל מלכיאור: אנחנו נחליט ואז - - -

אליהו גבאי: צריכה להיות פגישה עם השר.

אבינועם ערמוני: אני רק אסכם ואומר: החברה למתנ"סים היא חברה משונה.

אבינועם ערמוני: החברה שאני עומד בראשה היא חברה ממשלתית שפועלת על פי כל הכללים של מנהל תקין.

אבינועם ערמוני: חברה שעושה את עבודתה נכונה.

אבינועם ערמוני: בשטח יש לנו כ-170 מתנ"סים עם עוד כמה מאות שלוחות שהן ישויות עצמאיות.

אבינועם ערמוני: היה ונהפוך את הישויות האלה לחברות עירוניות, אנחנו מאבדים את ליבה ורוחה של החברה.

אליהו גבאי: למה זה לא טוב חברה עירונית?

אבינועם ערמוני: כי לרשות יובטח רוב בכל המוסדות.

אבינועם ערמוני: מבין נציגי הרשות, רק הרשות בעצמה תהיה חברה באסיפה הכללית.

אבינועם ערמוני: לרשות יובטח רוב של 75% בכל הצבעה.

אבינועם ערמוני: נציג הרשות, מקרב הסגל הבכיר של הרשות, לא ניתן יהיה לחייב, ללא חתימת נציג הרשות.

אבינועם ערמוני: כדי להיות חבר בדירקטוריון של הדבר הזה, אתה צריך תואר במשפטים, מנהל עסקים או 5 שנות ניסיון בארגון עסקי דומה.

אבינועם ערמוני: תסביר לי, בטובך, כיצד אני, שהייתי מתנדב במתנ"ס בראשית דרכי הציבורית, עוד לא היה לי תואר.

30700: לחברי כנסת אין מגבלה כזאת.

אבינועם ערמוני: תשאל את מר ניר ברקת מעירית ירושלים איזה כוח אדיר יש לאנשי השכונות.

אבינועם ערמוני: תשאל את חבר הכנסת גפני, מה המשמעות לקהילה שאנחנו משרתים.

אבינועם ערמוני: זה פשוט לא מתקבל על הדעת.

אבינועם ערמוני: אני טוען שיש לנו פיתרון טוב וישים.

אבינועם ערמוני: זה פיתרון של רצון טוב של שר הפנים.

אבינועם ערמוני: אני פונה אליכם להפעיל את כל שאתם מסוגלים לעשות ולא צריך חקיקה.

מיכאל מלכיאור: אני מבקש עכשיו רק להוסיף דברים חדשים כי אנחנו רוצים לקבל החלטות.

מיכאל מלכיאור: אני רוצה לשמוע את משרדי הממשלה.

מיכאל מלכיאור: משרד החינוך, בבקשה.

דוד פלבר: מכתבה של שרת החינוך מונח בפני חברי הכנסת ואין צורך להאריך.

דוד פלבר: המשרד מתנגד בתוקף להצעה הזאת, בגלל כל הנימוקים שנאמרו כאן ובעיקר בגלל הפגיעה ביכולת של התושבים לייצג את עצמם והדברים מובאים במכתבה של השרה.

מיכאל מלכיאור: נילי כהן ממשרד המדע, בבקשה.

נילי כהן: אין לי מה להוסיף על מה שנאמר.

נילי כהן: המשרד שלנו נגד העניין של להפוך את המתנסים לתאגיד עירוני.

מיכאל מלכיאור: אני רוצה לשמוע את מרכז השלטון המקומי.

נועה בן אריה: אדוני, בדקנו את העניין הזה.

נועה בן אריה: אנחנו דיי מרוצים מההסדר הקיים.

נועה בן אריה: לא היתה פה יוזמה של הרשויות המקומיות להפוך אותם לתאגידים.

נועה בן אריה: זאת לא יוזמה של הרשות המקומית שפנתה לשר הפנים שישנה את מעמד המתנ"סים.

מיכאל מלכיאור: אני חושב שמאוד חשוב לשמוע את השלטון המקומי כי היו שמועות שכאילו הרוח הרעה הזאת באה מכיוון השלטון המקומי.

מיכאל מלכיאור: אני מאוד שמח על עמדתכם.

שירה אבין: אני רוצה לדבר בשם יושבי הראש.

שירה אבין: אני באה מרמת השרון ונמצאים איתי הרבה אנשים שכואבים את התהליך הזה.

שירה אבין: חוסר הראייה וההבנה מה הולך לקרות לחברה בישראל.

שירה אבין: אני חושבת שזה אחד הדברים הכי חשובים שקיימים היום והם בעצם המנוף הקהילתי היחיד שקיים במדינת ישראל.

שירה אבין: אם לא תהיה החברה למתנ"סים, לא תהיה קהילה ואת זה צריך לחדד ולהבין.

שירה אבין: כל תהליך של תאגיד עירוני יהרוס את כל החברה במדינת ישראל.

שירה אבין: זה קטע פוליטי, אין לו שום צביון חברתי, אין לו שום הוויה.

שירה אבין: כאן התושבים הם אלה שאחראים לדברים יחד עם הצוות המנהל שעושה את זה בצורה נפלאה.

שירה אבין: אני חושבת שצריך לתת על זה את הדעת כי זה בעצם ימית את החברה האזרחית במדינת ישראל.

שירה אבין: זה בדיוק מה שצריך לעשות.

משה גפני: מה אמרת קודם לגבי חברי כנסת?

30700: בדיוק כמו שלא צריך להטיל מגבלה על חבר כנסת - - -

משה גפני: התעודה היחידה שחבר כנסת צריך זאת תעודת לידה.

30700: אני רוצה להמחיש את העניין על ידי הדוגמה של ירושלים.

30700: בירושלים יש 27 מינהלים קהילתיים שפועלים בייצוג תושבים.

30700: לפעמים הם הגוף היחיד שמייצג את האינטרסים השכונתיים מול המערכת העירונית.

30700: הם בלתי תלויים בהגדרה והם מכירים את השכונות.

30700: כל מנהל מכיר את המערכת שבה הוא פועל, הרבה יותר טוב מהעיריה.

30700: אי התלות הזאת מייצרת שירותים יעילים טובים ביותר בעיריה.

30700: מה שעומד על לשון המאזניים אלה לא המתנ"סים אלא העתיד הדמוקרטי בעיר כמו ירושלים.

30700: חייבים לתת דרג ביניים.

30700: יושב כאן זאב לנדנר מרמות.

30700: רמות, פסגת זאב, גילה, זה 60,000 איש.

30700: כל אחד מהם זה כמו עיר.

30700: למנות מנהל קהילתי זאת אמירה דיקטטורית פוליטית פסולה שאסור בשום פנים ואופן להשלים איתה.

30700: זה לא משנה מאיזו מפלגה אתה.

30700: חברת המתנסים סובלת כבר תקופה ארוכה מכך שבמקום להתאים את המציאות לצרכים של החברה למתנ"סים כדרג ביניים, כל הזמן באים כל מיני טקטיקות ומקצצים את כנפיהם.

30700: אני חושב שצריך לעשות הפוך, דהיינו, להתאים את החוק לצרכים של החברה למתנסים ולא להפך.

30700: אמנם יש כאן ביקורת בונה ואני מסכים איתה, אבל מה שצריך לעשות זה לבנות מבנה ארגוני ייחודי לחברה למתנ"סים.

30700: זה לא עוד מלכ"ר.

30700: זה דרג ביניים דמוקרטי ובעיר כמו ירושלים צריך לקבע אותו ולעגן אותו ולתת לו את הזכויות שלו במקום להתעלל בו.

30700: לגופו של עניין, צריך להבהיר לשר הפנים את המציאות.

30700: אולי בשוגג הוא התכוון, אבל במידה וחס וחלילה מתכוונים ללכת על המהלך הזה, בירושלים זה לא יקרה.

30700: בצדק, תהיה פה התקוממות של כל המגזרים.

30700: זה תהליך לא דמוקרטי שאסור להשלים איתו.

מיכאל מלכיאור: אנחנו לא רוצים ללכת ראש בראש אלא להגיע לפיתרון.

נתן פרטוק: אני רוצה להודות לך ולחבר הכנסת גדעון סער שלקחתם את היוזמה ולהוביל כינוס של ועדת החינוך של הכנסת תוך שבוע.

נתן פרטוק: אני חושב שהשר מאיר שטרית היה צריך להוביל את המהלך.

נתן פרטוק: השר שטרית ניסה לעשות כמה דברים, ביניהם הניסיון לאיחוד רשויות.

נתן פרטוק: הרעיון היה טוב אבל הוא עשה אותו בצורה מעוותת ולכן זה נפל לו.

נתן פרטוק: עכשיו זה הניסיון לפגוע בחברה למתנ"סים, שבו הוא מנסה להטביע את חותמו.

נתן פרטוק: מבחינתנו זה שלילי ואולי מבחינתו זה חיובי.

נתן פרטוק: הוא עושה טעות חמורה מאוד.

נתן פרטוק: הוא יכול היה לגמור בדקות את כל הפרשה הזאת.

נתן פרטוק: אני מדבר כיושב ראש המתנ"ס בחצור הכללי.

נתן פרטוק: בשנת 2006, בזמן הקטיושות, למעשה ניהלנו את כל הישוב.

נתן פרטוק: המתנ"ס ניהל את כל הישוב.

נתן פרטוק: שלחנו צוותים עם אוכל, הפעלנו את הילדים במקלטים.

נתן פרטוק: את שר הפנים לא ראיתי בחצור.

נתן פרטוק: ראיתי בחצור כמעט את כל חברי הכנסת וליוויתי את כולם ואותו לא ראיתי.

נתן פרטוק: אז שיבוא לפה ויוביל את המאבק ושלא יחכה שגדעון סער יפעיל את המאבק.

נתן פרטוק: אגב, אני מסכים עם גדעון.

נתן פרטוק: אם לא ילך בדרכי נועם אז צריך לפעול גם על ידי הצעת אי אמון או במלחמת עולם.

נתן פרטוק: כל המתנ"סים על תושביהם יתייצבו מול הכנסת ולשר הפנים לא תהיה ברירה.

נתן פרטוק: שראש הממשלה יקרא לו ויגיד לו שקדימה בצרות ושיפסיק לפני שיהרוג אותם.

נתן פרטוק: בקרוב יש בחירות לרשויות.

נתן פרטוק: אני מפעיל את כל המגזרים ללא שום אבחנה.

נתן פרטוק: הקריה החסידית בחצור הגלילית פעילה אצלי.

נתן פרטוק: היום אני מפעיל חוג לנשים בקריה החסידית בנושא עסקי.

נתן פרטוק: מי יעשה את כל זה?

נתן פרטוק: צריך להבין שהמתנ"ס עובד הפוך, דהיינו, האזרח אומר לי, כיושב הנהלה, מה הוא רוצה.

נתן פרטוק: האם הוא רוצה חוג קרמיקה, פעילות זאת או אחרת.

נתן פרטוק: במוסד עסקי, יושב לו מנכ"ל, או ראש עיר ונותן הוראות.

נתן פרטוק: הוא יגיד: מה פתאום שמנהל מתנ"ס יעבור תהליך סינון.

נתן פרטוק: הוא עזר לי בבחירות אז הוא ינהל את המתנ"ס או ירכז את הספורט או שירכז את הנוער.

נתן פרטוק: כך זה יעבוד.

נתן פרטוק: ככה זה עובד.

נתן פרטוק: אדוני היושב ראש, שאלת לגבי התרומות.

נתן פרטוק: אנחנו גייסנו תרומה למלגות מהלורד וישקון.

נתן פרטוק: לא ידעו איך להעביר את הכסף.

נתן פרטוק: רצו לתת 400,000 שקל לכמה סטודנטים.

נתן פרטוק: דרך מי זה עבר?

נתן פרטוק: דרכי.

נתן פרטוק: אני צריך לחתום על השיקים של המלגות.

נתן פרטוק: אם לא, אי אפשר היה להעביר את זה.

נתן פרטוק: חייבים להבין את זה.

מיכאל מלכיאור: הדברים מאוד ברורים אבל אני עדיין מציע לך ולנו לעשות את זה בטוב.

נתן פרטוק: דרכי נועם זאת דרכה של חברת המתנ"סים.

מיכאל מלכיאור: בפרט שלא נתתם לנו הרבה זמן.

מיכאל מלכיאור: היה תהליך ארוך ובאתם אלינו אחרי הדקה התשעים.

מיכאל מלכיאור: אורי עמדי, בבקשה.

אורי עמדי: אני מנהל בחברה למתנ"סים קרוב ל-30 שנה.

אליהו גבאי: הוא עושה עבודת קודש.

אורי עמדי: אני רוצה לומר, בשם המנהלים.

אורי עמדי: אנחנו בחרנו בשליחות מקצועית.

אורי עמדי: לא בחרנו להיות חלק ממערכות עירוניות.

אורי עמדי: ביצענו בחירה מקצועית, שליחות אידיאולוגית.

אורי עמדי: בשם כל המנהלים אני יכול לומר שעבודת המתנ"סים או המנהל הקהילתי בירושלים היא בעצם עבודה של שליחות מקצועית בתוך המרחב.

אורי עמדי: אולי המסגרת האחרונה שמחנכת לאחריות ומעורבות באמצעות הקהילה.

אורי עמדי: אין עוד מערכות כאלה.

אורי עמדי: אני רוצה להביא דוגמה אחת מירושלים, מה המשמעות שאם המתנ"ס יהפוך להיות חברה עירונית, דווקא מההיבטים הכלכליים שהם על סדר יומה של ירושלים וגם של משרד ממשלה אחרים.

אורי עמדי: ירושלים מניעה תהליך של יצירת רכבת קלה בירושלים.

אורי עמדי: זה לא תהליך פשוט.

אורי עמדי: המערכת ששוכבת בתעלות ומייצרת את הקשר עם הציבור זאת המערכת המתנ"סים, המערכת שבראשה אני עומד.

אורי עמדי: אני מרכז את העבודה עם כל סוחרי מרכז העיר, עם כל סוחרי שוק מחנה יהודה כדי לייצר לעיריה, למשרד התחבורה ולכל המערכות האחרות, יכולות להתקדם בביצוע התשתיות של המרחב הציבורי או הרכבת הקלה.

קריאה: למה זה קשור למתנ"סים?

אורי עמדי: עבודה קהילתית היא בעצם לייצר עבור מקבלי ההחלטות בעיריה או בממשלה הבנה בציבור שתהליכים שבעצם דורשים קרבן זמני - - -

משה גפני: אני סוחר במקום שעוברת הרכבת הקלה ואני סובל.

משה גפני: מה אתה עושה בשביל, לא הבנתי?

קריאה: נתת דוגמה לא טובה.

מיכאל מלכיאור: אורי, חבל.

מיכאל מלכיאור: אתה תדבר אחר כך עם הרב גפני ותפתרו את הבעיות.

מיכאל מלכיאור: אורי, הבהרת היטב את הנקודה שלך וכולנו קלטנו את העניין.

מיכאל מלכיאור: אני רוצה להגיע לפיתרון מעשי ולכן אני מבקש שתאמר רק דברים חדשים שלא נאמרו עד עכשיו.

זאב לנדנר: אני עורך דין במקצועי ומתנדב במנהל ברמות אלון מזה 20 שנה.

זאב לנדנר: הרעיון שמאחורי המתנ"סים, הריבון שלנו הם תושבי השכונות.

זאב לנדנר: הפיכתנו לחברה עירונית משמעותה שהריבון של המתנ"ס הוא העיריה.

זאב לנדנר: שני אלה לא יכול לגור ביחד.

מיכאל מלכיאור: ניסיתי להסביר את זה לחבר הכנסת גבאי.

זאב לנדנר: ברגע שמדברים על ריבונות ועל כנסת הדברים מובנים.

זאב לנדנר: זה החלפת ריבון בריבון.

30700: התושבים חייבים להיות הריבון, בדיוק כפי שזה היום.

זאב לנדנר: עם כל הכבוד לתורמים בחו"ל, אנחנו מתעלמים מדבר אחד.

זאב לנדנר: אני תורם למתנ"ס בהתנדבות, יחד עם עוד אלפי מתנדבים.

זאב לנדנר: אם יצטרכו להפוך אותנו לעובדים בשכר, אנחנו שווים לא פחות מעשרות מיליוני שקלים בשנה.

זאב לנדנר: הנקודה הזאת לא פחות חשובה.

מיכאל מלכיאור: אני מודה לך על הנקודה הזאת כי זה היה רשום גם אצלי כאחת מהנקודות.

מיכאל מלכיאור: יש מערך שלם של מתנדבים שברגע שזה יהפוך להיות מחלקה בעיריה, נגמר הסיפור.

קריאה: הם לא יוכלו להתנדב.

מיכאל מלכיאור: אני מבקש מחבר הכנסת זבולון אורלב להבהיר, מתוקף תפקידו כיו"ר הוועדה לביקורת המדינה, לגבי דוח מבקר המדינה שהתחיל את כל המהומה.

זבולון אורלב: תודה רבה.

זבולון אורלב: אני רוצה להשתמש בשתי כיפות שלי.

זבולון אורלב: כיפה אחת היא כיושב ראש הוועדה לביקורת המדינה ובכיפה השניה אני יושב ראש השדולה לקידום החברה האזרחית.

מיכאל מלכיאור: אני אתה גם חבר ועדת החינוך של הכנסת.

גדעון סער: היית גם מנכ"ל משרד החינוך.

זבולון אורלב: קראתי את דוח המבקר.

זבולון אורלב: דוח המבקר לא מתייחס באופן ישיר למתנ"סים וחשוב לומר את הדבר הזה.

זבולון אורלב: ברמה הארצית המתנ"סים הם חברה ממשלתית וככזאת היא מקבלת את ההעברות התקציביות לא בנוהל תמיכות, כיוון שהמחוקק החריג את החברות הממשלתיות בסוגיית התמיכות.

זבולון אורלב: אפילו בג"ץ הגן על המהלך הזה.

זבולון אורלב: הדגם הזה לא הועבר לשלטון המקומי כי בשלטון המקומי היא לא חברה ממשלתית וגם לא חברה עירונית.

זבולון אורלב: אני ממש מתקומם שאני שומע שיש מחשבות שזאת תהיה חברה עירונית.

זבולון אורלב: כלומר, שלממסד השלטוני העירוני תהיה שליטה במתנ"ס.

מיכאל מלכיאור: זה חוזר שכבר יצא ובעוד שבוע זה מתקיים.

זבולון אורלב: זאת קונספציה שהיא 180 מעלות מהרעיון הבסיסי האידיאולוגי של המתנ"סים.

מיכאל מלכיאור: האם דיברת עם מבקר המדינה על הנושא הזה?

זבולון אורלב: לא.

זבולון אורלב: אני לא צריך לדבר עם מבקר המדינה.

זבולון אורלב: על פי הסדר התקין, מבקר המדינה כותב את הדוחות, הוועדה לביקורת המדינה דנה בסוגיה הזאת, מוציאה סיכומים, והסיכומים מובאים לאישור המליאה בכנסת.

זבולון אורלב: אין שום מניעה לקיים ישיבה משותפת עם הוועדה לביקורת המדינה ולמצוא גם פיתרון ממסדי מסודר ולהביא אותו כדי לתת לגיטימציה.

זבולון אורלב: אני מציע לוועדה לא לקבל בשום פנים ואופן ולדחות על הסף את הרעיון האווילי הזה, שהמתנ"סים יהפכו להיות חברות עירוניות.

זבולון אורלב: כראש השדולה האזרחית, זה ממש 180 מעלות.

זבולון אורלב: המתנסים קמו בדיוק כדי שהם לא יהיו כאלה ולכן זאת טעות מאוד גדולה.

זבולון אורלב: עבדתי גם במשרד החינוך ואני לא רואה להסדיר את זה מבחינה חוקית, אם התעוררה בעיה חוקית.

זבולון אורלב: בנוהל תמיכות של משרד הפנים אפשר לעשות החרגה ולקבוע נוהל תמיכות מסודר לגבי מתנ"סים.

גדעון סער: סליחה שאני קוטע אותך אבל הלשכה המשפטית של משרד הפנים כבר הכינה טיוטה לתיקון תקנות העיריות מכרזים.

גדעון סער: יש מהלך משפטי אלטרנטיבי.

מיכאל מלכיאור: יש 7 מהלכים אלטרנטיביים, רק שצריך לשכנע את השר.

זבולון אורלב: אגב, הכתובת שלי היא לא שר הפנים.

זבולון אורלב: אני חולק עליכם.

זבולון אורלב: אני חושב שהכתובת היא שרת החינוך.

זבולון אורלב: היא מופקדת על המתנ"סים, היא צריכה לעשות את המאבק מול שר הפנים.

זבולון אורלב: אגב, שמעתי את שר הפנים ברדיו ולא שמעתי שהוא עויין את העניין הזה.

מיכאל מלכיאור: שרת החינוך הוציאה מכתב.

זבולון אורלב: ראיתי את המכתב שלה.

זבולון אורלב: היא לא יכולה לסיים את עבודתה בכך שהיא פנתה למשרד הפנים.

אבישי ברוורמן: אני מסכים.

אבישי ברוורמן: אני חושב ששרת החינוך – אני אפנה גם לשרי העבודה.

אבישי ברוורמן: זה חייב לעלות בישיבת הממשלה הקרובה ושרת החינוך וכל שר העבודה - - -

זבולון אורלב: חבר הכנסת ברוורמן, אני באמצע רשות דיבור.

זבולון אורלב: אני חושב ששרת החינוך לא יכולה להסתפק בכך שהיא כותבת לנו שהיא פנתה למשרד הפנים.

זבולון אורלב: זאת חובתה.

זבולון אורלב: היא צריכה לגבש את הפיתרון עם הלשכה המשפטית שלה ולבוא לשר הפנים כדי למצוא את הפיתרון.

זבולון אורלב: יש מספיק פיתרונות.

זבולון אורלב: מי שבוחר בפיתרון האווילי הזה עושה מלאכתו לא נאמנה ולדעתי ממוטט את כל הקונספציה של המתנ"סים.

דב חנין: אני רוצה להביע את הצטרפותי לכל אלה שהביעו מחאה נגד המהלך, שבאמת נראה מהלך משונה ובעייתי.

דב חנין: השאלה הזאת היא שאלה מאוד חשובה וצריך לראות אותה לא בצורה נקודתית אלא במבט רחב של מה שקורה בחברה הישראלית בכלל.

דב חנין: הרקמות הקהילתיות והחברתיות אצלנו הולכות ומתפרקות ואיך במהלך הזה, את אחד הדברים האחרונים שנותרו – אני אומר את זה באמת בזעזוע.

דב חנין: בדיוק הפוך ממה שצריך.

דב חנין: שריד אחרון למערכת קהילתית בתוך חברה שעוברת תהליכי התפרקות, גם את זה רוצים לפרק.

דב חנין: משהו שעובד יפה ועובד טוב.

דב חנין: אם צריך לתקן משהו ולמצוא וצריך למצוא פיתרונות משפטיים, אלה דברים טכניים שאפשר לעשות אותם וזאת ממש לא בעיה.

דב חנין: אדוני היושב ראש, אני מברך על קיום הדיון הזה.

דב חנין: אני מציע לוועדה הזאת שאם הממשלה לא תשנה את המגמה, ואני מאוד מקווה שזה כן יקרה, שהוועדה הזאת תקיים ישיבה משותפת עם ועדת ביקורת המדינה ותתכנס בשבוע הבא לישיבת חירום נוספת.

דב חנין: אולי כדאי להזמין את שר הפנים ואת שרת החינוך ולהשמיע להם את הדעות שנמצאות פה בקונצנזוס בין חבר הכנסת.

מיכאל מלכיאור: אנחנו הולכים לקראת דבר כזה.

משה גפני: אדוני היושב ראש, אני מקווה שלא תתפתה ללכת להחלטה קלה שתאמר שוועדת החינוך מתנגדת למהלך של שר הפנים.

מיכאל מלכיאור: כך אתה מכיר אותי?

מיכאל מלכיאור: היו 404 ישיבות.

מיכאל מלכיאור: האם פעם אחת הלכנו בדרך הקלה?

משה גפני: חז"ל אומרים ש"אין מזרזים אלא למזורזים".

משה גפני: אני רוצה להגיד לחברים שלא יחשבו שאתה הולך לדרך קלה.

משה גפני: על כל פנים, אין ויכוח שהמהלך הזה שגוי.

משה גפני: חבר הכנסת ברוורמן אומר שהוא ידבר עם שרי העבודה.

משה גפני: שמעתי ברדיו שמפלגת העבודה מתפלגת.

משה גפני: אני חושב שלא צריך לסכם את הדיון אלא להזמין את שר הפנים ולהגיד לו שזאת הדעה בוועדה.

משה גפני: צריך להזמין אותו ולהגיד לו את העמדות האלה.

משה גפני: אני מעריך, מניסיון שהיה לנו איתו בדברים אחרים, שאפשר להגיע להסכמה.

משה גפני: אני לא חסיד של קדימה ולא של שר הפנים אבל אני חושב שזה המהלך הנכון.

יהודה סקר: אני מארגון ההורים הארצי.

יהודה סקר: אני מייצג 800,000 הורים.

יהודה סקר: רבותיי, אני חצי יובל שנים בנושא.

יהודה סקר: אני בוגר האוניברסיטה של פרופסור ברוורמן וגם עבדתי איתו איזו תקופה.

יהודה סקר: אימצנו את המתנ"ס של ירוחם ודימונה.

יהודה סקר: אני גר בתוך הקטמונים.

יהודה סקר: סגירה של המתנ"סים זאת פגיעה במיליון וחצי משפחות ו-700,000 ילדים.

יהודה סקר: יושב פה ניר והוא יכול להעיד עד כמה אנחנו עוזרים לאותם חלשים שאין להם.

נועה בן אריה: רציתי לשאול את חבר הכנסת סער.

נועה בן אריה: דיברת על תקנות העיריות מכרזים, שעדיין לא נחתמו על ידי השר והם עדיין בגדר טיוטה.

נועה בן אריה: האם הכוונה היא להכניס את המתנ"סים, ברחל בתך הקטנה, כגוף פטור ממכרז, כשם שעושים את זה לתאגיד העירוני?

נועה בן אריה: האם לזה אתה מתכוון, חבר הכנסת סער?

גדעון סער: יש לי כאן טיוטה שקיבלתי מאנשי המתנ"סים.

גדעון סער: אם תרצי, אתן לך אותה.

נועה בן אריה: כגוף שעובד על הנושא של התקנות מול משרד הפנים, אולי נוכל לראות את זה ולבדוק היכן הדברים עובדים.

מיכאל מלכיאור: אני לא רוצה להיכנס למבנה המשפטי הרצוי.

מיכאל מלכיאור: יש מספר הצעות.

מיכאל מלכיאור: ראיתי כבר 7 הצעות ביומיים האחרונים.

מיכאל מלכיאור: אני בטוח שלפחות אחת מהן תהיה מקובלת על ידי הצדדים.

מיכאל מלכיאור: אני רוצה להציע סיכום לדיון הזה.

מיכאל מלכיאור: אפשר ללכת בכיוון של ראש בראש אבל כרגע אני חושב שזה לא נכון.

מיכאל מלכיאור: אני יוצא מהנחה ששר הפנים רוצה להגיע לפיתרון טוב, שגם מקובל משפטית וגם יחזק את חברת המתנ"סים.

מיכאל מלכיאור: אני גם יוצא מהנחה שמשרד החינוך המופקד על חברת המתנ"סים ועל התקציבים, גם רוצים להגיע לפיתרון.

מיכאל מלכיאור: שמענו את משרדי הממשלה, משרד התרבות, משרד החינוך והשלטון המקומי.

מיכאל מלכיאור: כולם תומכים בהמשך ההסדר הקיים שעובד.

מיכאל מלכיאור: שמענו את חברי הכנסת מכל קצוות הבית, שכולם רוצים להמשיך לשמור על הנשמה של המתנ"סים, שזאת החברה האזרחית הקהילתית, שזה היום הדבר שנשאר לנו מהפעילות הקהילתית.

מיכאל מלכיאור: לכן אני מציע שנבקש ישיבת חרום עם שני השרים הנוגעים בדבר, גם שרת החינוך וגם שר הפנים.

מיכאל מלכיאור: אנחנו נבקש משר הפנים שבינתיים ישהה כל שינוי עד לבירור יסודי של העניין.

מיכאל מלכיאור: זה יכול להיות מאוד מהר.

מיכאל מלכיאור: אנחנו חייבים לעשות את זה מהר.

מיכאל מלכיאור: אנחנו מדברים על פחות משבוע ימים.

מיכאל מלכיאור: השינוי הזה ייכנס לתוקף ב-31.3 לכן אנחנו קודם כל צריכים לדרוש הקפאה של הדבר.

מיכאל מלכיאור: נדבר איתו במשך היום ונשב יחד איתו ועם יולי ועם חברי הכנסת.

מיכאל מלכיאור: אני משוכנע שמהשיח הזה נוכל להגיע לפיתרון טוב ומוסכם על כל הצדדים.

אליהו גבאי: ביקשתי לקיים את הדיון הזה מתוך הערכה וכבוד לפעילות בחזית החברתית של המתנ"סים.

אליהו גבאי: התחזקתי מכך ששמעתי קונצנזוס מקיר לקיר על החשיבות של מאבק עד הסוף כדי שהמצב יישאר עם תיקונים משפטיים שנדרשים.

אליהו גבאי: לא שופכים את התינוק עם המים.

אליהו גבאי: אם רוצים לתקן שיתקנו אבל לא להפוך את הכל.

אליהו גבאי: אם נדרש להקים ועדה שתלווה את התהליך, אני אשמח להיות חלק מהוועדה הזאת.

מיכאל מלכיאור: הישיבה נעולה.